2019. gada Noteikumi Nr.

Rīgā (prot. Nr. . §)

**Grozījumi Ministru kabineta 2010. gada 6. aprīļa noteikumos Nr. 343 "Noteikumi par lielgabarīta un smagsvara pārvadājumiem"**

Izdoti saskaņā ar

likuma "Par autoceļiem"

5. panta 6.2 un septīto daļu

Izdarīt Ministru kabineta 2010. gada 6. aprīļa noteikumos Nr. 343 "Noteikumi par lielgabarīta un smagsvara pārvadājumiem" (Latvijas Vēstnesis, 2010, 60. nr.; 2011, 109. nr.; 2013, 88. nr.; 2016, 102. nr.; 2017, 84. nr.) šādus grozījumus:

1. Izteikt 1. punktu šādā redakcijā:

"1. Noteikumi nosaka kārtību, kādā izsniedz lielgabarīta un smagsvara pārvadājumu atļaujas (turpmāk – atļauja), kārtību, kādā tiek veikti šie pārvadājumi, un gadījumus, kad atļauja nav nepieciešama."

2. Izteikt II nodaļas nosaukumu šādā redakcijā:

"**II. Atļaujas izsniegšana un maršruta saskaņošana**".

3. Izteikt 7. punktu šādā redakcijā:

"7. Atļaujā iekļauj šādu informāciju:

7.1. pieteicēja vārdu, uzvārdu vai juridiskās personas nosaukumu, adresi, e-pasta adresi un tālruņa numuru;

7.2. lielgabarīta (smagsvara) transportlīdzekļa parametrus (ar kravu) – garumu, platumu, augstumu no brauktuves, aizmugurējo pārkari, ass slodzi, attālumu starp asu centriem, kravas masu un kopējo masu;

7.3. lielgabarīta (smagsvara) transportlīdzekļa vilcēja vai piekabes (puspiekabes) marku un valsts reģistrācijas numuru;

7.4. autoceļa (ielas) maršrutu, posmu, apdzīvotas vietas nosaukumu, kur atļauts veikt pārvadājumu;

7.5. pārvadājuma veikšanas laiku un atļauto braukšanas ātrumu;

7.6. atļaujas nosacījumus, kas jāievēro, veicot pārvadājumu (ja nepieciešams);

7.7. atļaujas izsniegšanas datumu un laiku."

4. Izteikt 12. punktu šādā redakcijā:

"12. Lai saņemtu atļauju, pieteicējs valsts akciju sabiedrībā "Latvijas Valsts ceļi" pirms pārvadājuma veikšanas rakstveidā vai elektroniskajā lielgabarīta un smagsvara pārvadājumu atļauju reģistrācijas vietnē (http://lvceli.lv/atlaujas) iesniedz pieteikumu. Pieteikumā norāda:

12.1. pieteicēja vārdu, uzvārdu vai juridiskās personas nosaukumu, adresi, e-pasta adresi un tālruņa numuru;

12.2. lielgabarīta (smagsvara) transportlīdzekļa parametrus (ar kravu) – garumu, platumu, augstumu no brauktuves, aizmugurējo pārkari, ass slodzi, attālumu starp asu centriem, kravas masu un kopējo masu;

12.3. lielgabarīta (smagsvara) transportlīdzekļa vilcēja vai piekabes (puspiekabes) marku un valsts reģistrācijas numuru;

12.4. pārvadājuma maršrutu;

12.5. pārvadājuma veikšanas laiku;

12.6. pievienojamo dokumentu kopijas."

5. Papildināt noteikumus ar 12.1 punktu šādā redakcijā:

"12.1 Pieteicējs ir atbildīgs par šo noteikumu 12. punktā minētās iesniedzamās informācijas pareizību."

6. Izteikt 13. punktu šādā redakcijā:

"13. Valsts akciju sabiedrība "Latvijas Valsts ceļi" izvērtē atļaujas pieteikumu un:

13.1. ja nav nepieciešama maršruta papildu izpēte, piecu darbdienu laikā pēc iesnieguma saņemšanas lemj par atļaujas izsniegšanu vai atteikumu izsniegt atļauju;

13.2. ja nepieciešama maršruta papildu izpēte, piecu darbdienu laikā pēc izpētes rezultātu saņemšanas lemj par atļaujas izsniegšanu vai atteikumu izsniegt atļauju;

13.3. ja nepieciešams, saskaņo pārvadājuma maršrutu:

13.3.1. ar attiecīgajām pašvaldībām, kā arī ar autoceļu (ielu) un tiltu īpašniekiem vai to pilnvarotām personām;

13.3.2. ar attiecīgās pilsētas elektrotransporta dienestu, ja lielgabarīta vai smagsvara transportlīdzekļa augstums pārsniedz 4,5 m no brauktuves virsmas;

13.3.3. ar attiecīgās dzelzceļa infrastruktūras īpašnieku vai tā pilnvarotu personu, ja pārvadājuma maršrutā ir dzelzceļa pārbrauktuve un lielgabarīta vai smagsvara transportlīdzekļa izmēri pārsniedz vismaz vienu no šādiem lielumiem:

13.3.3.1. augstums no brauktuves virsmas – 4,5 m;

13.3.3.2. platums – 5 m;

13.3.3.3. faktiskā masa – 52 t;

13.3.4. ar attiecīgās dzelzceļa infrastruktūras īpašnieku vai tā pilnvarotu personu, ja pārvadājuma maršrutu šķērso dzelzceļa tilts vai satiksmes pārvads un lielgabarīta vai smagsvara transportlīdzekļa izmēri pārsniedz vismaz vienu no šādiem lielumiem:

13.3.4.1. augstums no brauktuves virsmas – 4,5 m;

13.3.4.2. platums – 5 m;

13.3.5. ar attiecīgo sakaru un elektroapgādes dienestu, ja lielgabarīta vai smagsvara transportlīdzekļa augstums pārsniedz 5 m no brauktuves virsmas."

7. Svītrot 15. punktu.

8. Aizstāt 16. punktā skaitli "15" ar skaitli "13".

9. Papildināt 18. punkta ceturto teikumu aiz vārda "nekavējoties" ar vārdu "elektroniski".

10. Papildināt IV nodaļu ar 38.1 punktu šādā redakcijā:

“38.1 Dalāmu kokmateriālu lielgabarīta un smagsvara pārvadājumu atļaujas pārvadājumu veikšanai pa valsts vietējiem autoceļiem var izsniegt, ievērojot šādus nosacījumus:

38.1 1.pārvadājumu nav iespējams veikt pa citu maršrutu;

38.1 2.pārvadātājs nodrošina pārvadājuma maršruta izsekojamību ar globālās pozicionēšanas sistēmas izsekošanas iekārtām;

38.1 3.pirms atļaujas izsniegšanas pārvadātājs ir noslēdzis līgumu ar valsts akciju sabiedrību “Latvijas Valsts ceļi” par kārtību, kādā pirms pārvadājuma veikšanas tiek fiksēts autoceļa posma stāvoklis un veikti autoceļa posma atjaunošanas darbi”.

11. Svītrot 1. un 2. pielikumu.

12. Šo noteikumu 10. punkts stājas spēkā 2020. gada 1. jūnijā.

Ministru prezidents A. K. Kariņš

Satiksmes ministrs T. Linkaits